Diari Oficial de la Generalitat Valenciana


Sumari del DOGV 6990, del 25-03-2013 (2013/2873)

RESOLUCIÓ de 8 de març de 2013, de la Conselleria de Sanitat, per la qual s'executa la sentència ferma número 7/2013 del Jutjat del Contenciós Administratiu número 7 de València.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6990

Data del DOGV
:   25-03-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/2873


Data del document
:   08-03-2013

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 8 de març de 2013, de la Conselleria de Sanitat, per la qual s'executa la sentència ferma número 7/2013 del Jutjat del Contenciós Administratiu número 7 de València. [2013/2873]  
  
En execució de la sentència ferma 7/2013, d'11 de gener, del Jutjat Contenciós Administratiu número 7 de València, per la qual s'estima el recurs interposat per Miguel Ángel Andújar Llopis contra la Resolució de 28 de novembre de 2011, del director general de Recursos Humans de la Conselleria de Sanitat, per la qual es desestima el recurs de reposició interposat per l'actor contra la Resolució de 3 d'octubre de 2011, per la qual es publica l'adjudicació definitiva del concurs de trasllats per a cobrir diverses places d'infermer/a d'institucions sanitàries dependents de l'Agència Valenciana de Salut (AVS).  
  
Vist que la dispositiva de la sentència esmentada adés declara nul·la la Resolució de 3 d'octubre de 2011, del director general de Recursos Humans de la Sanitat, per la qual es publica l'adjudicació definitiva del concurs de trasllats per a cobrir diverses places d'infermer/a d'institucions sanitàries dependents de l'AVS, la qual s'anul·la, i declara com a situació jurídica individualitzada el dret de l'actor al fet que se li adjudique en el concurs de trasllat la plaça d'infermer generada com a conseqüència al Centre de Salut Mental de la Pobla Llarga.  
En virtut de l'anterior i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències fermes dictades per jutges i tribunals.  
  
Fent ús de les competències delegades en l'article 1.3.3 de la Resolució de 19 de febrer de 2009, del director gerent de l'Agència Valenciana de Salut, per la qual es deleguen competències en matèria de gestió de personal, resolc:  
  
Primer  
Modificar la Resolució de 3 d'octubre de 2011, del director general de Recursos Humans de la Sanitat, per la qual es publica l'adjudicació definitiva del concurs de trasllats per a cobrir diverses places d'infermer/a d'institucions sanitàries dependents de l'Agència Valenciana de Salut (DOCV 6631, 17.10.2011), i adjudicar a Miguel Ángel Andújar Llopis una plaça al Centre de Salut Mental de la Pobla Llarga.  
  
L'interessat haurà de cessar en la seua plaça bàsica d'origen dins dels tres dies hàbils següents a aquell en què es publique esta resolució. Haurà de prendre possessió de la plaça adjudicada dins dels tres dies següents al del cessament si la plaça és de la mateixa localitat que la que exercix; en el termini de cinc dies, si és de distinta localitat i del mateix departament de Salut o departament limítrof.  
  
Segon  
Donar per executada la sentència ferma 7/2013, d'11 de gener, del Jutjat Contenciós Administratiu número 7 de València.   
Contra esta resolució es podrà interposar un incident d'execució de sentència davant del Jutjat Contenciós Administratiu número 7 de València, d'acord amb el que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos comptador des de l'endemà del dia que es publique esta resolució.  
  
València, 8 de març de 2013.- El director general de Recursos Humans de la Sanitat: Javier Lázaro Lorente.